10 DE AUGMENTIS SCIENTIARUM 



EXEMPLUM PORTIONIS DOCTRINE DE OCCASIONIBUS 

 SP ARSIS, EX PARABOLIS ALIQUIBUS SALOMONIS. 



PARABOLA. 



1. Mollis responsio frangit iram. 

 EXPLICATIO. 



Si incendatur ira principis vel superioris adver- 

 sus te, et tuae jam sint loquendi partes, duo praecipit 

 Salomon : alterum, ut fiat responsio ; alterum, ut 

 eadem sit mollis. Prius continet tria prsecepta. 

 Primo, ut caveas a silentio tristi et contumaci : illud 

 enim aut culpam totam in te recipit, ac si nihil ha 

 beas quod respondere possis ; aut dominum occulte 

 iniquitatis insimulat, ac si aures ejus defensioni licet 

 justse non paterent. Secundo, ut caveas a re com- 

 perendinanda, neque tempus aliud ad defensionem 

 postules : hoc enim aut eandem notam inurit, quam 

 prius (nimirum dominum tuum nimia mentis pertur-&amp;lt; 

 batione efferri), aut plane significat te artificiosam 

 quandam defensionem meditari, cum in promptu nihil 

 habeas ; adeo ut optimum semper fuerit, aliquid in 

 praesentia et e re nata in excusationem tui adducere. 

 Tertio, ut fiat prorsus responsio ; responsio (in- 

 quam) non mera confessio, aut mera submissio, sed 

 aliquid apologias et excusationis inspergatur : neque 

 enim aliter tutum est facere, nisi apud ingenia valde 

 generosa et magnanima, quae rara admodum sunt. 

 Sequitur posteriore loco, ut responsio sit mollis, mi- 

 nime praefracta aut aspera. 



